cyanic-selkie/wikianc huggingface dataset:
சச்சிதானந்த ராவுத்ராய்
மேற்கோள்கள்
பகுப்பு:1916 பிறப்புகள் பகுப்பு:2004 இறப்புகள் பகுப்பு:ஒடிசா நபர்கள் பகுப்பு:இந்திய எழுத்தாளர்கள் பகுப்பு:ஞானபீட விருது பெற்றோர் பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள் பகுப்பு:சாகித்திய அகாதமி விருது பெற்றோர்
திருத்தேர்வளை ஊராட்சி
திருத்தேர்வளை ஊராட்சி (Thirutthervalai Gram Panchayat), தமிழ்நாட்டின் இராமநாதபுரம் மாவட்டத்தில் உள்ள ஆர் எஸ் மங்கலம் வட்டாரத்தில் அமைந்துள்ளது. இந்த ஊராட்சி, திருவாடனை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1645 ஆகும். இவர்களில் பெண்கள் 871 பேரும் ஆண்கள் 774 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குதிரை (சீன சோதிடம்)
குதிரைசீன சோதிடத்தின் ஏழாவது குறி ஆகும். 1930, 1942, 1954, 1966, 1978, 1990, 2002, 2014, 2026, 2038 ஆகிய வருடங்கள் குதிரை வருடம் ஆகும். இந்த வருடத்தில் பிறந்தவர்கள் புத்திசாலித்தனம்,பிடிவாதம் மற்றும் பல்திறன் தன்மை கொண்டவர்களாக இருப்பார்கள் என்பது சீன சோதிடத்தின் கணிப்பு ஆகும்.
பெயர்க்காரணம்
முன்பு ஒரு காலத்தில் முதல் வருடக்குறியாக யார் வருவது என்பதில் விலங்குகளுக்கு இடையில் மோதல் ஏற்பட்டது. இதற்கு தீர்வாக கடவுள் ஒரு நீச்சல் போட்டியை அறிவித்தார். போட்டியின் தொடக்கத்தில் எலி, எருது, புலி, முயல், டிராகன் ஆகியவற்றை தொடர்ந்து குதிரை ஆறாவதாக வந்தது. இறுதியில் கரையை நெருங்கும் நேரத்தில் இதன் குழம்பில் இருந்து பாம்பு ஒன்று வெளிப்பட்டது. இதனால் குதிரை பயந்து சற்று பின்வாங்கிய நேரத்தில், பாம்பு முந்திக்கொண்டு ஆறாவதாக கரையை அடைந்தது. ஏழாவதாக கரையை அடைந்த குதிரையை கடவுள் ஏழாவது வருடக்குறியாக அறிவித்தார்.
குதிரை ஏழாவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது.
வெளி இணைப்புகள்
பகுப்பு:சீன சோதிடம்
கம்போடியாவின் வரலாறு
கம்போடியாவின் வரலாறு (ஆங்கிலம்: History of Cambodia) என்பது தென்கிழக்காசியாயத் தலைநிலத்தில் அமைந்துள்ள நாடான கம்போடியாவின், கி.மு. ஐந்தாவது ஆயிரவாண்டுக் காலப்பகுதியில் இருந்து தொடங்கும் வரலாற்றைக் குறிப்பிடுவது ஆகும்.
இன்று கம்போடியா என அழைக்கப்படும் பகுதியின் அரசியல் கட்டமைப்புக் குறித்த விபரமான பதிவுகள் முதன் முதலாகச் சீன மூலங்களில் காணப்படுகின்றன. இப்பதிவுகள், 1-ஆம் நூற்றாண்டு தொடங்கி 6-ஆம் நூற்றாண்டு வரையிலான காலப் பகுதியில், இந்தோசீனாவின் தெற்குப் பகுதியை உள்ளடக்கியிருந்த பூனான் என்னும் பகுதி தொடர்பானவை.
கீழ் மேக்கொங் என்னும் இடத்தை மையமாகக் கொண்ட பூனான், மிகப் பழைய பிரதேச இந்துப் பண்பாட்டைக் கொண்டதாக இருந்துள்ளது. இது மேற்கில் இருந்த வணிகப் பங்காளிகளுடனான நீண்டகாலச் சமூக-பொருளாதாரத் தொடர்புகளை எடுத்துக்காட்டுகின்றது.
பொது
6-ஆம் நூற்றாண்டு அளவில், சீன மூலங்களில் சென்லா என அழைக்கப்படும் ஒரு நாகரிகம், பூனானுக்குப் பதிலீடாக உருவானது. இது முன்னரிலும் பெரியதும் இந்தோசீனத்தின் ஏற்றத் தாழ்வான அமைப்புக கொண்ட கூடுதலான நிலப் பகுதிகளை உள்ளடக்கியதாகவும் இருந்தது. அத்துடன், ஒன்றுக்கு மேற்பட்ட அதிகார மையங்களைக் கொண்டதாகவும் காணப்பட்டது.
கெமர் பேரரசு 9-ஆம் நூற்றாண்டின் தொடக்கத்தில் நிறுவப்பட்டது. இரண்டாம் செயவர்மன் இதை நிறுவினார். கெமர் பேரரசின் பலம் வாய்ந்த அரசர்கள் இந்து தேவராச மரபைப் பின்பற்றினர்; செந்நெறிக் காலக் கெமர் நாகரிகத்தின் மீது 11-ஆம் நூற்றாண்டு வரை ஆட்சி செலுத்தினர். மாகாண மூலத்தைக் கொண்ட ஒரு புதிய வம்சம், புத்த மதத்தை அறிமுகப்படுத்தியது. இது அரச மதம் சார்ந்த தொடர்ச்சி இன்மையையும், பொதுவான வீழ்ச்சியையும் ஏற்படுத்தியதாகச் சில அறிஞர்கள் கூறுகின்றனர்.
தென்கிழக்காசிய பண்பாட்டு மரபு
கம்போடிய அரசர்களின் காலவரிசை 14-ஆம் நூற்றாண்டில் முற்றுப் பெறுகின்றது. நிர்வாகம், வேளாண்மை, கட்டிடக்கலை, நீரியல், நகரத் திட்டமிடல், கலைகள் போன்ற துறைகளில் ஏற்பட்ட சாதனைகள், இந்த நாகரிகத்தின் ஆக்கத்திறன், முன்னேற்றம் ஆகியவற்றுக்குச் சான்றாக உள்ளன. தென்கிழக்காசியப் பண்பாட்டு மரபில் இது ஒரு அடிப்படை ஆகும்.
மேற்படி வீழ்ச்சியுடன் கூடிய மாறுநிலைக் காலம் ஏறத்தாழ 100 ஆண்டுகள் நீடித்தது. இதன் பின்னர் கம்போடிய வரலாற்றின் நடுக்காலம் அல்லது கம்போடியாவின் இருண்ட காலம் என அழைக்கப்படும் காலம் 15 ஆம் நூற்றாண்டின் நடுப்பகுதியில் தொடங்கியது. இந்து மதம் சார்ந்த நம்பிக்கைகள் கைவிடப்பட்டு விட்டாலும், பழைய தலைநகரில் இருந்த இந்துமதக் கட்டிட அமைப்புக்கள் தொடர்ந்தும் முக்கிய ஆன்மீக மையங்களாக இருந்து வந்தன.
மேக்கொங் குடியேற்றம்
எனினும் 15-ஆம் நூற்றாண்டின் நடுப் பகுதியில் இருந்து செறிவு கூடிய பகுதிகளில் வாழ்ந்த மக்கள் கிழக்கு நோக்கி இடம் பெயர்ந்து மேக்கொங் ஆறு, தொன்லே சாப் ஆகிய ஆறுகள் இணையும் பகுதிகளில் உள்ள சக்தோமுக், லோங்வெக், ஒவுடோங் ஆகிய பகுதிகளில் குடியேறினர்.
16 ஆம் நூற்றாண்டின் வளத்துக்கு முக்கிய காரணம் கடல்சார் வணிகம் ஆகும். ஆனால், இதன் விளைவாக, முசுலிம்களான மலாய்கள், சாம்கள் ஆகியோரும்; கிறித்தவ ஐரோப்பிய முயற்சியாளரும், மதம் பரப்புவோரும் அரசாங்க அலுவல்களில் தலையிட்டுக் குழப்பங்களை விளைவித்தனர். செல்வமும், உறுதியான பொருளாதாரமும் ஒருபுறமும்; குழம்பிய பண்பாடு, விட்டுக்கொடுக்கும் ஆட்சியாளர்கள் ஒருபுறமுமாக உள்ள ஒரு நிலையே லோங்வெக் காலம் முழுதும் காணப்பட்டது.
15-ஆம் நூற்றாண்டை அண்டி கெமரின் முன்னைய அயலவரான, மேற்கில் வாழ்ந்த மொன் மக்களையும், கிழக்கில் வாழ்ந்த சாம் மக்களையும் படிப்படியாகப் பின்தள்ளி அவர்களது இடங்களை முறையே தாய் மக்களும், வியட்நாமிய மக்களும் பிடித்துக்கொண்டனர்.
மேற்கோள்கள்
பகுப்பு:கம்போடியா
சிறந்த ஆண் பின்னணிப் பாடகருக்கான தேசியத் திரைப்பட விருது
சிறந்த ஆண் பின்னணிப் பாடகருக்கான தேசியத் திரைப்பட விருது (National Film Award for Best Male Playback Singer) 1967 முதல், ஒவ்வொரு ஆண்டும் நடைபெறும் இந்திய தேசியத் திரைப்பட விருதுகள் விழாவில் அந்தந்த ஆண்டில் வெளிவந்த இந்தியத் திரைப்படங்களில் பின்னணி பாடிய ஆண் பாடகர்களில் சிறந்தவரைத் தேர்ந்தெடுத்து வழங்கி சிறப்பிக்கப்படுகிறது. இவ்விருதினைப்பெற்ற முதல் பின்னணிப் பாடகர் மகேந்திர கபூர் (1967) ஆவார். கே. ஜே. யேசுதாஸ் அதிகமுறை (ஏழு முறை) இவ்விருதுபெற்றவராவார். இவரது இவ்விருதுபெற்ற பாடல்கள் மலையாளம், தெலுங்கு இந்தி என மூன்று மொழிகளிலும் அமைந்தவை. இவருக்கு அடுத்ததாக எஸ். பி. பாலசுப்பிரமணியம் இந்தி, கன்னடம், தமிழ், தெலுங்கு ஆகிய நான்கு மொழிகளில் பாடிய பாடல்களுக்கு ஆறுமுறை இவ்விருதினைப் பெற்று இரண்டாம்நிலையிலும், சங்கர் மகாதேவன் மற்றும் உதித் நாராயண் இருவரும் மூன்றுமுறை இவ்விருது வென்று மூன்றாம் நிலையிலும் உள்ளனர். மன்னா தே, ஹேமந்த குமார், எம். ஜி. சிறீகுமார், அரிகரன் ஆகியோர் இருமுறை இவ்விருது பெற்றுள்ளனர்.
வெளியிணைப்புகள்
Singer Male
திருவிளக்கு வழிபாடு
திருவிளக்கு வழிபாடு என்பது இந்து மதத்தில் இடம்பெறும் ஒரு வழிபாட்டு முறையாகும். இறைவனை ஒளிவடிவாக உருவகித்து நலன்களை வேண்டி நடத்தப்படும் வழிபாடு திருவிளக்கு வழிபாடாகும்.
ஏற்ற நாள் நேரம்
பொதுவாக பவுர்ணமி மற்றும் அமாவாசை நாட்களில் திருவிளக்கு வழிபாடு செய்வது மிகச்சிறந்த நற்பலன்களைத் தரவல்லது என நம்பப்படுகிறது. தமிழ் மாதங்களில் 12 மாதங்களிலும் திருவிளக்கு வழிபாடு நடத்தப்படும். அந்தந்த மாதங்களில் ஒவ்வொரு பலன்கள் கிடைக்கும் என்பது நம்பிக்கையாகும்
திருவிளக்கில் பொட்டு வைக்கும் முறை
திருவிளக்கு வழிபாட்டுக்கு எடுத்துக்கொள்ளும் குத்துவிளக்கில் எட்டு இடங்களில் பொட்டு வைப்பர். உச்சியில் ஒரு பொட்டு, அதனை அடுத்து கீழே சூரியன், சந்திரன், அக்னி ஆகிய மூன்று சக்திகளைக் குறிக்கும் பொருட்டு மூன்று பொட்டுக்கள், அதனையடுத்து தேவியின் கைகளாக கருதி இரண்டு பொட்டுக்கள், மற்றும் திருவடியில் ஒன்று என எட்டு பொட்டுக்கள் வைப்பர்.
திருவிளக்கேற்றும் திசைகள்
ஆகிய திசைகளில் மட்டுமே விளக்கேற்றுவர். திருவிளக்கை கிழக்கு முகமாக வைத்து, வழிபாடு செய்பவர் திருவிளக்கிற்கு வலப்புறமாக அல்லது வடக்கு நோக்கி அமருவர்.
திரிகளும், பயன்களும்
திருவிளக்கிற்குப் பயன்படும் திரிகள் புதிதாகவும், கெட்டியானதாகவும் இருக்க வேண்டும். இவை ஒவ்வொன்றுக்கும் ஒரு விதமான பலன்கள் கிடைக்கும் என்பது நம்பிக்கையாகும்.
வேண்டிய பொருட்கள்
திருவிளக்கு வழிபாட்டுக்கு திருவிளக்கு (குத்து விளக்கு அல்லது காமாட்சி அம்மன் விளக்கு), தேவையான எண்ணெய், சாம்பிராணி, கற்பூரம், கோலமிடுவதற்கு பச்சரிசி மாவு, வாழை இலை, சந்தனம், குங்குமம், மஞ்சள் பொடி, மாலை, அட்சதை அரிசி, வெற்றிலை, பாக்கு, வாழைப்பழம், தேங்காய், மஞ்சள் கிழங்கு, படையல் பொருட்கள், துணை விளக்கு, நீர்க்கடன் செலுத்தும் பாத்திரம், தாம்பாளம் மற்றும் அமர்ந்து கொள்வதற்கு சிறிய விரிப்பு போன்ற பொருட்கள் பயன்படுத்தப்படுகிறது.
செய்யும் முறைகள்
முதலில் வழிபாடு நடத்தும் இடத்தை மெழுகியும், விளக்கை நன்கு துலக்கியும் சுத்தமாக்கப்படும். வழிபாடு நடத்தும் முன்பு அவ்விடத்தில் தலைவாழை இலையை விரித்து, அதில் முனை முறியாத அரிசியைப் பரப்பி, அதன் மீது விளக்கை வைத்து சந்தனம், குங்குமம், பொட்டு வைத்து மலர்களால் அழகு செய்வர். பின்பு வழிபாட்டிற்குத் தேவையான பொருட்களை அருகில் வைத்துக் கொண்டு, விளக்கை வணங்கி விட்டு அமருவர். பின்பு கோவிலிலிருந்து தீபம் கொண்டுவந்து முதல் விளக்கை ஏற்றுவர். அதனைத் தொடர்ந்து எல்லோரும் தீபம் ஏற்றுவர். தீபம் ஏற்றும்போது
ஓம் ஒளிவளர் விளக்கே போற்றி
என்று சொல்லுவர். பின் ஊதுபத்தி ஏற்றி வைப்பர்
விநாயகர் வழிபாடு
முதலில் விநாயகரை வழிபடவேண்டும் என்பது வழிபாட்டு மரபு என்பதால் மஞ்சளில் சிறிய விநாயகரைப் பிடித்து ஒரு வெற்றிலையில் வைத்து அலங்கரிப்பர். பின்பு அம்பாள் துதிப்பாடல்கள் பாடியபடி வழிபாட்டைத் துவங்குவர்.
நூற்றியெட்டு போற்றி
அர்ச்சனை செய்து முடித்தவுடன் எல்லோரும் இருகரம் கூப்பி, திருவிளக்கில் சுடர்விடும் ஒளியை நோக்கி அம்பிகையை மனமார நினைத்து நூற்றி எட்டு போற்றிகளை ஓதுவர்.
படையல்
நூற்றியெட்டு போற்றி ஓதி முடிந்தவுடன் படையல் பொருள்களை அம்மனுக்குக் காணிக்கையாக்குவர்.
தீபாராதனை
எல்லோரும் கீழே விழுந்து வணங்கி எழுந்து நின்று தீபாராதனைக்குத் தயாராகுவர். இப்போது திருவிளக்கிற்கு மூன்று முறை கற்பூரசோதி காண்பிக்கப்படும். கற்பூர சோதி காட்டும்போது சொல்லப்படவேண்டியது:.
"திங்கள் ஜோதி நீ தினகரன் ஜோதி நீ|  அங்கியில் ஜோதி நீ அனைத்திலும் ஜோதி நீ|   எங்களுள் ஜோதி நீ ஈஸ்வர ஜோதி நீ|   சுங்கிலா ஜோதி நீ கற்பூர ஜோதியே"
பின்பு திருவிளக்கின் முன் கற்பூர தட்டை வைத்தபடி கையில் மலரெடுத்து கற்பூர சோதியை வலம் சுற்றி திருவிளக்கிற்கு சாற்றி கற்பூர தீபத்தைத் தொட்டு வணங்குவர்.
வலம்வருதல்
அனைவரும் பின்வருமாறு அம்பாள் பெயர் போற்றி கைதட்டிப் பாடிக்கொண்டு திருவிளக்கினை மூன்று முறை வலம் வருவர்.
மங்களம்
மங்களம் பாடி நிறைவு செய்யப்படும். திருவிளக்கை அம்பாளாகக் கருதி, 16 முறை விழுந்து வணங்குவர்.
அனில் ரத்தோட்
References
பகுப்பு:பிற மொழி வார்த்தைகளைக் கொண்ட கட்டுரைகள் பகுப்பு:வாழும் நபர்கள்
உறைதல்
இயற்பியல், வேதியியல் வரையரைகளின் படி ஒரு நீர்மம் திண்மமாக மாறும் செயல் உறைதல் எனப்படுகிறது. இது திண்மமாதல் எனவும் அழைக்கப் படும். பல பொருட்கள் உறைநிலை அடையும்போது முன்பிருந்த பருமனைவிடச் சற்றுச் சுருங்கிக் குறையும். ஆனால் நீர் உறைந்து பனிக்கட்டியாகும்போது விரிவடைகிறது. எந்த வெப்பநிலையில் ஒரு பொருளானது உறைகிறதோ அதுவே அப்பொருளின் உறைநிலை எனப்படுகிறது, ஆனால் இந்த உறை வெப்பநிலை, பொருள் இருக்கும் சூழ் அழுத்தநிலையைப் பொருத்தும் உள்ளது. பொருள்களின் மாசுத்தன்மையினை அதனதன் உறைதல் வெப்பநிலையைக் கொண்டு அறியப்படுகின்றன. மாசு கலந்த பொருட்களின் உறைநிலை குறைந்து காணப்படும். இதுவே உறைநிலைத் தாழ்வு என அழைக்கப்படுகிறது. உறை நிலைத் தாழ்வு கணக்கீடுகளின் மூலம் பொருளின் மூலக்கூறு எடை கண்டறியப்படுகிறது. திண்மத்தில் இருந்து நீர்மத்திற்கு மாறும் செயலான உருகுதல் இதற்கு நேர்மாறான செயல் ஆகும். பெரும்பாலான பொருட்களுக்கு உறைநிலையும் உருகுநிலையும் ஒரு குறிப்பிட்ட அழுத்தநிலையில் ஒன்றாகவே உள்ளது.
(எ.கா) பாதரசத்தின் உறைநிலையும் உருகுநிலையும் ஒன்றே.
உணவு பதப்படுத்தல்
உணவினை பதப்படுத்த உறைதல் முறையே பொதுவாகப் பயன்படுத்தப் படுகிறது. இது நுண்ணுயிரிகளின் வளர்ச்சியைக் கட்டுப்படுத்துவதால் உணவு கெடாமல் காக்கப் படுகிறது.
மேற்கோள்கள்
பகுப்பு:இயற்பியல்
குதப் புற்றுநோய்
குதப் புற்றுநோய் (Anal cancer);என்பது மனித ஆசனவாய்ப் பகுதி, இரைப்பைக் குழாயின் நுனிப்பகுதி ஆகியவற்றில் ஏற்படும் புற்றுநோயாகும். ஆசனவாயிலிருந்து இரத்தப்போக்கு அல்லது ஆசனவாய் அருகே ஒரு கட்டி ஆகியவை இதன் அறிகுறியாக இருக்கலாம். மற்ற அறிகுறிகளாக வலி, அரிப்பு அல்லது ஆசனவாய் சற்று வெளியேறி இருத்தல் ஆகியவை இருக்கலாம். குடல் இயக்கங்களில் மாற்றமும் ஏற்படலாம்.
மனித சடைப்புத்துத் தீ நுண்மம் (HPV), எச்.ஐ.வி / எய்ட்ஸ், குதவழிப் பாலுறவு, புகைத்தல் மற்றும் பலருடன் பாலுறவு கொள்ளுதல் ஆகியவை ஆபத்து காரணிகளில் அடங்கும். குத புற்றுநோய் பொதுவாக ஒரு செதிள் உயிரணு புற்றுநோயாகும். பிற வகைகளில் அடினோகார்சினோமா எனப்படும் நாளப்புற்று, சிறிய செல் புற்றுநோய் மற்றும் கரும்புற்றுநோய் ஆகியவை அடங்கும். உடல் பரிசோதனையின் அடிப்படையில் நோயறிதல் சந்தேகிக்கப்படுகிறது. மேலும் உயிரகச்செதுக்கு மூலம் திசுக்களில் இப்புற்று உறுதிப்படுத்தப்படுகிறது.
ஆபத்துக் காரணிகளைத் தவிர்ப்பதும் HPV தடுப்பூசி போடுதல் ஆகியவையும் இது வராமல் தடுக்க உதவும் நடவடிக்கையில் அடங்கும். நிலையான சிகிச்சையில் கதிர்வீச்சு சிகிச்சை, கீமோதெரபி மற்றும் அறுவைச் சிகிச்சை ஆகியவை அடங்கும். அமெரிக்காவில் ஆண்டுக்கு சுமார் 8,300 பேர் குதப்புற்று நோயில் பாதிப்பில் உள்ளதாகக் கண்டறியப்படுகிறார்கள், இது புதிய புற்றுநோய்களில் 0.5% ஆகும். இப்புற்றுநோய் பொதுவாக 45 வயதிற்குப் பிறகு தொடங்குகிறது. ஆண்களை விட பெண்கள் பெரும்பாலும் குதப்புற்றுநோயால் பாதிக்கப்படுகிறார்கள். 1990 களில் இருந்து இதனால் பாதிக்கப்பட்டோரின் எண்ணிக்கை அதிகரித்துள்ளது. அமெரிக்காவில் இப்புற்ருநோயினால் பாதிக்கப்பட்டு ஐந்தாண்டுகள் உயிர்வாழும் சாத்திய வீதம் 68% ஆகும்.
அறிகுறிகள்
thumb|ஆசனவாய்ப் பகுதியில் தெரியும் ஒரு செதில் செல் புற்றுநோய் குத புற்றுநோயின் அறிகுறிகளில் ஆசனவாய் அல்லது மலக்குடலில் வலி அல்லது அழுத்தம் இருக்கும். குடல் பழக்கவழக்கங்களில் மாற்றம் ஏற்படும், ஆசனவாய் அருகே ஒரு கட்டி, மலக்குடல் இரத்தப்போக்கு, அரிப்பு அல்லது வெளியேற்றம் ஆகியவையும் இதில் அடங்கும். இரத்தப்போக்கு கடுமையாக இருக்கலாம்.
மனித சடைப்புத்துத் தீ நுண்மம்
டென்மார்க் மற்றும் சுவீடனில் உள்ள நோயாளிகளிடமிருந்து பெற்ற செதிள் உயிரணு புற்றுநோய்க் கட்டித் திசுக்களை பரிசோதித்ததில், கர்ப்பப்பை வாய்ப் புற்றுநோய்களின் அதிக விகிதத்துடன் தொடர்புடைய மனித சடைப்புற்றுத் தீ நுண்மம் குத புற்றுநோய்களிலும் அதிக அளவில் இருந்தன என்பதை திட்டவட்டமாகக் காட்டியது. மேற்கொள்ளப்பட்ட மற்றொரு ஆய்வில், பரிசோதிக்கப்பட்ட 84 சதவீத குத புற்றுநோய் மாதிரிகளில் HPV இன் உயர் ஆபத்து வகைகள், குறிப்பாக HPV-16 கண்டறியப்பட்டன. டென்மார்க் மற்றும் சுவீடனில் மேற்கொள்ளப்பட்ட ஆய்வின் அடிப்படையில், 90% குத புற்றுநோய்கள் HPV க்கு காரணம் என்று பார்கின் மதிப்பிட்டார்.
பாலுறவுச் செயல்பாடுகள்
HPV க்கு வெளிப்படும் ஆபத்து காரணமாக, பலருடன் பாலியலுறவில் ஈடுபடுதல் மற்றும் குதவழிப் பாலுறவு கொள்ளல் ஆகியவை ஆண்களுக்கும் பெண்களுக்கும் குதப் புற்றுநோயை உருவாக்கும் வாய்ப்பை பெரிதும் அதிகரிக்கிறது.
புகைத்தல்
தற்பொழுது புகைப்பிடிக்காதவர்களை விட புகைப்பிடிப்பவர்கள் குத புற்றுநோயை அதிகரிக்கும் வாய்ப்பு பல மடங்கு அதிகரித்துள்ளது. ஃபிரெட் ஹட்சின்சன் புற்றுநோய் ஆராய்ச்சி மையத்தின் பொது சுகாதார அறிவியல் பிரிவின் உறுப்பினரான தொற்றுநோயியல் நிபுணர் ஜேனட் டேலிங் மற்றும் அவரது குழுவினர், குதப்புற்றுநோய் வளர்ச்சியில் புகைபிடித்தல் ஒரு முக்கிய பங்கைக் கொண்டிருப்பதாகக் கண்டறிந்துள்லனர். இது பாலியல் செயல்பாடு போன்ற பிற நடத்தை ஆபத்து காரணிகளிலிருந்து தனித்து சுயாதீனமாக உள்ளது. ஆய்வு செய்யப்பட்ட குத-புற்றுநோய் நோயாளிகளில் பாதிக்கும் மேற்பட்டவர்கள் நோயறிதலின் போது தற்போதைய புகைப்பிடிப்பவர்கள், கட்டுப்பாடுகளில் புகைபிடித்தல் விகிதம் சுமார் 23 சதவிகிதம். " புகைபிடித்தல் நோயின் மிக முக்கியமான ஊக்குவிப்பாளரான" என்று டேலிங். "நீங்கள் நடப்பில் புகைப்பிடிப்பவராக இருந்தால், நீங்கள் ஆணாக இருந்தாலும் சரி, பெண்ணாக இருந்தாலும் சரி, குதப்புற்று வர நான்கு மடங்கு ஆபத்து உள்ளது." என்று கூறுகிறார். புகைபிடித்தல் மற்றும் குத-புற்றுநோய் வளர்ச்சியின் பின்னணியில் உள்ள வழிமுறை தெரியவில்லை என்று அவர்கள் விளக்கினர், ஆனால் புகைபிடித்தல் அப்போப்டொசிஸ் எனப்படும் உயிரணு தன்மடிவு அல்லது திட்டமிடப்பட்ட செல் இறப்பு எனப்படும் ஒரு செயல்முறையில் தலையிடுகிறது என்று ஆய்வாளர்கள் கருதுகின்றனர், உயிரணு தன்மடிவானது புற்றுநோயாக மாறக்கூடிய அசாதாரண உயிரணுக்களின் உடலை அகற்ற உதவுகிறது. ஆனால் புகைபிடித்தல் இந்த செயல்பாட்டில் தலையிட்டு நோயெதிர்ப்பு சக்தியை அடக்குகிறது, இது தொடர்ச்சியான தொற்று அல்லது அசாதாரண செல்களை அழிக்க உதவும் உடலின் செயல் திறனைக் குறைக்கும்.
நோய்த்தடுப்பு
இப்புற்றுநோய் பெரும்பாலும் எச்.ஐ.வி தொற்றுடன் தொடர்புடையது.
பிற புற்று நோய்கள்
கருப்பை வாய்ப் புற்றுநோய், யோனி அல்லது பெண்குறி ப் புற்றுநோய்கள் இருத்தல்
குதக் கட்டிகள்
குளோகோஜெனிக் கார்சினோமா அல்லது குதக் கட்டிகள் என்பது மலக்குடல்சார் பகுதியில் கருவின் குளோகல் மென்படலத்தின் தொடர்ச்சியான எச்சத்திலிருந்து உருவாகும் ஒரு அரிய கட்டியாகும். இந்த கட்டியானது மலக்குடல்சார் புற்றுநோய்களில் 2-3% ஆகும், மேலும் இது பெண்களுக்கு இரு மடங்கு அதிகமாக ஏற்படுகிறது.
நோய்க்குறியியல்
பெரும்பாலான குதப் புற்றுநோய்கள் மலக்குடல் பகுதியின் இணைப்புகளுக்கு அருகில் எழும் செதிள் உயிரணுப் புற்றுநோய்கள் ஆகும். இது தோல் தடிமனாதல் அல்லது தடிமனாகமல் இருத்தல் ஆகிய இரு காரணங்களாலும் நிகழலாம்.
வகைகள்
குடல் புற்றுநோயின் பிற வகைகள் சுரப்பித் திசுக்கட்டி அல்லது நாளப் புற்றுநோய், நிணநீர் நாளப்புற்றுநோய், இணைப்புத் திசுப்புற்று, கரும்புற்றுநோய் ஆகியவையாகும்.
மேற்கோள்கள்
பகுப்பு:புற்றுநோய்கள்
கிப்பன் பண்டம்
ஒரு பொருளின் விற்பனை விலை ஏறிக்கொண்டிருக்கும்போது வழக்கத்துக்கு மாறாக அதன் நுகர்வளவும் கூடுமானால் அப்பண்டத்தைக் கிப்பன் பண்டம் (Giffen good) என்பர். பொதுவாக எந்தவொரு பண்டத்தின் விலையும் கூடும்போது மக்கள் அதைக் குறைவாக வாங்கி வேறு மாற்றுப் பண்டத்தை வாங்கத் தொடங்குவர். அவ்வாறில்லாமல், மக்களின் நுகர்திறன் குன்றும்போது கிப்பன் பண்டங்களின் விலை ஏறிக்கொண்டிருந்தாலும்கூட இருப்பதில் மலிவானவையாக இருப்பதால் அவர்களின் வரும்படியில் அவற்றையே வாங்க முடிகிறது.
கிப்பன் விளைவு
பொதுவாக, விலை நெகிழ்திறன் (price elasticity) நுகர்தேவையுடன் (demand) எதிர்மறை உறவு கொண்டிருக்கும். இவ்வழக்கத்திற்கு மாறாக கிப்பன் பண்டங்கள் நேர் விலை-நிகழ்திறன் உறவு கொள்வன. இதன் பின்புலச் சூழல்களின் பொருளியல் மாதிரியை இயற்றியவர் சர் இராபர்ட்டு கிப்பன் என ஆல்பிரடு மார்சல் என்பவர் தனது பிரின்சிப்பில்ஸ் ஆப் எகனாமிக்ஸ் ("பொருளியல் கோட்பாடுகள்") என்ற நூலில் தெரிவித்துள்ளார். கிப்பனின் நினைவாகவே இப்பொருளியல் நிகழ்வு கிப்பன் விளைவு என்றும் இப்பண்டங்கள் கிப்பன் பண்டங்கள் என்றும் அழைக்கப்படுகின்றன.
இயங்கமைவு
வறுமைச் சூழலில் அன்றாட உணவில் பயன்படும் மலிவான தானியங்களைக் கொண்டு மார்சல் இவ்விளைவை விளக்குகிறார். இத்தானியங்களின் விலை மிகும்போது மக்களின் வாங்குதிறன் குன்றுகிறது. ஏற்கனவே ஏழ்மைநிலையில் உள்ள மக்களால் வாங்குதிறன் குன்றிய சூழலில் வேறு நயம் உணவுப்பொருட்களை வாங்க முடிவதில்லை. இதனால் நயம் பண்டங்களின் நுகர்வு குறைகிறது. இதனால் ஏற்படும் ஊட்டக்குறைவை ஈடுகட்டும் வகையில் மக்கள் அன்றாட நுகர்வுப் பொருளான உணவு தானியத்தைக் கூடுதலாக உட்கொள்கின்றன. இதனால் ஒரு பொருளின் நுகர்வு வழக்கத்திற்கு மாறாக விலை ஏறும்போதும் ஏறுகிறது.
பகுப்பாய்வு
ஒரு பண்டத்தின்மீது கிப்பன் விளைவு ஏற்படுவதற்கு பின்வரும் மூன்று நிலைமைகள் ஒரு சூழலில் அமைந்திருக்க வேண்டும்.
"மாற்றுப் பண்டங்களின் போட்டியினால் விலை அமையாமல் வாங்குநரின் வருவாயினால் மட்டும் அமைகின்றபடி ஒரு பண்டத்தின் மதிப்பும் தரமும் இழிநிலையில் இருத்தல்" என்று முதலாவது கூறை மாற்றியமைத்தால் அதுமட்டுமே போதுமான சூழல்கூறாகும். thumb|275px|கிப்பன் பண்டங்களின் விலை-நுகர்தேவை கோட்டுப்படம் இந்நிலையை அருகே தரப்பட்டுள்ள வரைபடம் விளக்குகிறது. முதலில் நுகர்பவருக்கு தமது வருவாயை Y என்ற பண்டத்தின்மீதோ X என்ற பண்டத்தின்மீதோ செலவு செய்யும் வாய்ப்புள்ளது. இத்தெரிவுநிலையில் விலைக்கேற்ப நுகர்தேவை மாறுவதை MN என்ற கோட்டில் காட்டலாம். அந்தக்கோட்டை நுகர்பவரின் வரவு-செலவுக் கட்டுப்பாடு எனலாம். படத்தில் I0 என்று பெயரிட்டுள்ள இணைபயன் வளையீ நுகர்வோரின் முன்னுரிமைகளைக் காட்டுகிறது. அவ்வளைவில் சிறப்பான, உகப்பான கொள்முதல் கலவையை A என்ற புள்ளி குறிக்கிறது.
X என்ற பண்டத்தின் விலை இறங்கும்போது, இரு விளைவுகள் ஏற்படுகின்றன. ஒப்பீடு விலை குறைந்த விலையையுடைய X பண்டத்திற்கு சார்பாக நிற்கிறது. இவ்விளைவை பிரதியீட்டு விளைவு என்பர். வரைபடத்தில் A என்ற புள்ளியிலிருந்து B என்ற புள்ளிக்கு இணைபயன் வளையீ நகர்வதில் இவ்விளைவு காட்டப்படுகிறது. B என்ற புள்ளி முந்தைய வளைவின் ஒரு சுழற்சி மையமாகும்.
அதே நேரத்தில், விலைக்குறைப்பு நுகர்பவரின் வாங்குதிறனைக் கூட்டுகிறது. வரவு-செலவுக் கட்டுப்பாடு இவ்வாறு வெளிநோக்கி நகர்வதை வருவாய் விளைவு என்பர். வரைபடத்தில் MP என்று பெயரிடப்பட்டுள்ள புள்ளிகளாலான கோடு இதைக் காட்டுகிறது. P என்பது புதிய விலையினால் வகுக்கப்பட்ட வருவாயாகும்.
முதலாவதான பிரதியீட்டு விளைவு X என்ற பண்டத்தின் நுகர்தேவையை Xa எனும் புள்ளியிலிருந்து Xb எனும் புள்ளிவரை ஏற்றுகிறது. அதே வேளையில், இரண்டாவதான வருவாய் விளைவு அதை Xb இலிருந்து Xc என்ற புள்ளிக்கு இறக்குகிறது. மொத்த விளைவாக X பண்டத்தின் நுகர்தேவை அளவு Xa இலிருந்து Xc ஆகக் குறைகிறது. பிரதியீட்டு விளைவைக் காட்டிலும் கூடுதலாகத் தாக்கம் ஏற்படுத்தும் அளவுக்கு வருவாய் விளைவு இருக்கும் பண்டம் கிப்பன் பண்டம் ஆகும்.
நிகழ்வாழ்வில் எடுத்துக்காட்டுக்கள்
1845-ஆம் ஆண்டு முதல் 1849-ஆம் ஆண்டு வரை நிலவிய அயர்லாந்துப் பஞ்சத்தின்போது உருளைக் கிழங்கின் விலை ஏறிய வண்ணமிருந்தும் கொள்முதலில் இறக்கத்துக்கு மாற்றாக ஏற்றமிருந்ததை வெகுநாட்களாக கிப்பன் விளைவுக்கு எடுத்துக்காட்டாகச் சுட்டி வந்தனர். ஆனால், 1999-ஆம் ஆண்டு சிக்காகோ பல்கலைக்கழகத்தைச் சேர்ந்த செர்வின் ரோசன் என்பவர் தனது முரணொத்த உருளைக்கிழங்கு மெய்ம்மைகள் ("Potato paradoxes") என்ற தலைப்பிலான கட்டுரையில் இது தவறு என நிறுவினார். அவர் கிப்பன் விளைவைப் பொதுவான நுகர்தேவை மாதிரியைக் கொண்டே விளக்க முடியும் என்று குறிப்பிட்டார். தவிர பஞ்சத்தின்போது உருளைக்கிழங்கின் நுகர்வு எப்படி கூடிக்கொண்டே இருக்க முடியும் என்றும் கேள்வி எழுப்பப்பட்டது. சீனாவின் உணான் மாநிலத்தில் 2007-ஆம் ஆண்டு வறுமையில் வாடிய குடும்பங்களில் அரிசி ஒரு கிப்பன் பண்டமாக இருந்ததை ஆய்வுகள் நிறுவின. இதுவே நிகழ்வாழ்வில் ஆவணப்படுத்தப்பட்ட முதலாவது கிப்பன் பண்டமாகும். நுகர்தேவையின் நெகிழ்வும், உணவுக் கலோரித் தேவையின் நெகிழ்வும் ஏழ்மையின் கடுமையைச் சார்ந்து நிகழ்வதால் இவ்விளைவு ஏற்படுவதாக ஆய்வாளர்கள் விளக்கினர். இதனால் அரசுகளின் ஏழைகளுக்கான சிறப்பு நல்கைகளைத் (மானியங்களைத்) தக்கவாறு திட்டமிட வேண்டும் என்பது புலனானது.
2005-ஆம் ஆண்டு பெட்ரோலின் விலை செங்குத்தாக ஏறிக் கொண்டிருந்தது. அப்போது கிப்பன் விளைவாக இருக்கலாம் என த நேசன் (The Nation) என்ற இதழில் பணிபுரிந்த சாசா அபிரம்சுக்கி என்பவர் கருதினார். விலையேற்றத்தால் பெட்ரோலுக்குத் தங்கள் வருவாயின் பெரும்பகுதியைச் செலவிடும் ஏழை அமெரிக்கர்களால் தங்கள் வண்டிகளின் பராமரிப்புக்கும், பழுது நீக்கத்துக்கும் தேவையான அளவு செலவு செய்ய முடியாது. அதனால் அவ்வண்டிகளின் பெட்ரோல் தேவை கூடுமென்றும் அவர் ஒரு கருத்தை முன்வைத்தார். இச்சூழலில் பெட்ரோல் ஒரு இழிவுப் பண்டமாகவும், பராமரிப்பு ஒரு மாற்றுப் பண்டமாகவும் அமையுமென அவர் கூறினார். ஆனால் அவரது கருத்துக்குச் சார்பாக போதிய அளவு தரவுகள் அமையவில்லை.
மேற்கோள்கள்
பகுப்பு:பண்டங்கள் பகுப்பு:பொருளியல் தோற்றமுரண்கள்
எத்தியோப்பியன் ஏர்லைன்சு வானூர்தி 302
எத்தியோப்பியன் ஏர்லைன்சு வானூர்தி 302 (Ethiopian Airlines Flight 302) என்பது 2019 ஆம் ஆண்டு மார்ச் 10 ஆம் நாள் நடந்த வான் விபத்து ஆகும். எத்தியோப்பியன் ஏர்லைன்ஸ் விமானம் 302 (போயிங் - 737 இரக விமானம்) எத்தியோப்பியா நாட்டின் தலைநகரான அடிஸ் அபாபாவில் இருந்து கென்யா நாட்டின் தலைநகரான நைரோபி நோக்கி சென்ற போது விபத்துக்குள்ளானது. இந்த விபத்தில் 149 பயணிகளும், 8 விமானப் பணியாளர்களுமாக 157 பேர் உயிரிழந்துள்ளனர். இந்த விமானம் காலை 8.38 மணிக்கு விமான நிலையத்தில் இருந்து புறப்பட்டது. புறப்பட்ட 6 நிமிடங்களில் கட்டுப்பாட்டு அறையுடன் இருந்த தொடர்பை இழந்தது. பிசாப்டூ என்ற நகருக்கு மேலே பறந்து கொண்டிருந்த போது விபத்துக்குள்ளானதாக எத்தியோப்பியா விமான நிலைய அதிகாரிகள் தெரிவித்துள்ளனர். இந்த விபத்தில் கென்ய நாட்டைச் சேர்ந்த 32 பேர், எத்தியோப்பியாவைச் சேர்ந்த 9 பேர், சீனா, இத்தாலி, அமெரிக்காவைச் சேர்ந்த தலா 9 பேர், பிரான்சு, இங்கிலாந்தைச் சேர்ந்த தலா 7 பேர், எகிப்து நாட்டைச் சேர்ந்த 6 பேர், நெதர்லாந்தைச் சேர்ந்த 5 பேர், இந்தியாவைச் சேர்ந்த 4 பேர் உயிரிழந்தனர்.
மேற்கோள்கள்
பகுப்பு:2019 நிகழ்வுகள் பகுப்பு:விமான விபத்துகள் பகுப்பு:எத்தியோப்பியாவில் நிகழ்வுகள்
ஞாலம் ஊராட்சி
ஞாலம் ஊராட்சி (Gnalam Gram Panchayat), தமிழ்நாட்டின் கன்னியாகுமரி மாவட்டத்தில் உள்ள தோவாளை வட்டாரத்தில் அமைந்துள்ளது. இந்த ஊராட்சி, கன்னியாகுமரி சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3511 ஆகும். இவர்களில் பெண்கள் 1783 பேரும் ஆண்கள் 1728 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அக்காக்குயில்
அக்காக்குயில் அல்லது அக்காக்குருவி (Common hawk-cuckoo)(Hierococcyx varius) என்று அறியப்படும் இப்பறவை இந்திய துணைக்கண்டத்தை வாழ்விடமாகக் கொண்டது. இது குயிலின் இனத்தைச்சேர்ந்த பறவையாகும். இப்பறவை தோற்றத்தில் வல்லூறு என்ற பறவைப்போல் இருக்கும். இவை காக்கை அல்லது தவிட்டுக் குருவி போன்ற பறவைகளின் கூட்டில் முட்டைகளை இடும்.
வாழ்வுமுறை
அக்காக்குயில் மனிதர்கள் வாழும் பகுதில் அமைந்துள்ள மரங்களில் வாழும். ஆனாலும் எளிதில் மனிதர்களின் கண்ணில் தென்படாது.
விளக்கம்
இப்பறவையைப் பார்ப்பவர்கள் தொண்டை மற்றும் மார்பக இருண்ட கோடுகள் போன்றவற்றைக் கொண்டு பெரிய பருந்து-குயில் (Large Hawk-Cuckoo) என எண்ணுகிறார்கள். இந்த குழப்பத்திற்கு இன்னொரு காரணம் இதன் தாடையும், கன்னமும் பருந்து போல் இருக்கும்.
மேற்கோள்
பகுப்பு:தமிழ்நாட்டுப் பறவைகள் பகுப்பு:தீவாய்ப்பு கவலை குறைந்த இனங்கள் பகுப்பு:குயில்கள் பகுப்பு:தெற்காசியப் பறவைகள்
இரா. மதிவாணன்
thumb|இரா.மதிவாணன் '''பேராசிரியர். இரா. மதிவாணன்''' (பிறப்பு: சூலை 1, 1936) சிந்துவெளி எழுத்தாய்வு அறிஞர் ஆவார். இவர் கல்வெட்டு எழுத்தாய்வாளரும், சொற்பிறப்பியல் எழுத்தாளரும் ஆவார். இவர் வரலாற்று ஒளிஞாயிறு என்னும் விருது பெற்றவர்.
வாழ்க்கைக் குறிப்பு
இவர் 1936 ஆண்டின் சூலை முதலாம் நாளில் தருமபுரி - உகுநீர்க்கல் ( ஒகேனக்கல்) சாலையிலுள்ள பென்னாகரத்தில் பிறந்தார். திருப்பனந்தாள் செந்தமிழ்க் கல்லூரியில் பயின்று புலவர் பட்டமும், சென்னைப் பல்கலைக்கழகத்தில் முதுநிலை, முனைவர் ஆய்வுப்பட்டங்களும் பெற்றவர். சேலம் அரசினர் கல்லூரியில் பணியாற்றினார்.
தொழில்முறை வாழ்க்கை
மொழிஞாயிறு ஞா. தேவநேயப் பாவாணரை இயக்குநராகக் கொண்ட செந்தமிழ்ச் சொற்பிறப்பியல் அகர முதலித்திட்டத்தில் பணியாற்றி ஆராய்ச்சித்திறன் பெற்றவர், அவருடன் பணியாற்றிய பெருமைக்கு உரியவர். பாவாணருக்குப் பின்னர் அகர முதலித்திட்டத்தில் இயக்குநராகித் திறமுடன் பல மடலங்களை உருவாக்கினார், சொற்பிறப்பியல் அகர முதலியின் 6 தொகுதிகளை வெளியிட்டார். சிந்துவெளி நாகரிகத்தைப் பற்றிய ஆய்விலும், எழுத்தாய்விலும் உலகப்புகழ் பெற்றவர், நாற்பதுக்கும் மேற்பட்ட நூல்களை இயற்றியவர். நூற்றுக்கும் மேற்பட்ட ஆய்வுக் கட்டுரைகளையும் வெளியிட்டவர். வடநாடு முழுவதும், மலேசியா, சிங்கப்பூர், கனடா, ஐக்கிய அமெரிக்கா போன்ற பல பகுதிகளில் சொற்பிறப்பியல் மொழி ஆய்வுக்காகப் பயணம் செய்தவர். .
ஆய்வு பற்றிய சொற்பொழிவுகளும் பங்கேற்ற மாநாடுகளும்
இவர் தமிழறிவு, சிந்துவெளி எழுத்தாராய்ச்சி, மொழியியல், சொற்பிறப்பியல், தொன்மை நாகரிக ஆராய்ச்சி, இலக்கியம், இலக்கணம், மொழிபெயர்ப்பு, கல்வெட்டு, பாறை ஓவிய எழுத்துகள் போன்ற பல துறைகளிலும் சிறந்த ஆய்வாளர் எனப் பெயர் பெற்றவர். மேற்கண்ட துறைகளில் அரிய ஆராய்ச்சி நூல்களை வெளியிட்டவர். . .  .  ..
வெளி இணைப்புகள்
பகுப்பு:வாழும் நபர்கள் பகுப்பு:தமிழறிஞர்கள் பகுப்பு:1936 பிறப்புகள் பகுப்பு:தமிழக அறிவியலாளர்கள் பகுப்பு:தமிழ் கல்வெட்டு ஆய்வாளர்கள் பகுப்பு:இந்தியக் கல்வெட்டியலாளர்கள்
மேகாலயா டானியோ
மேகாலயா டானியோ என்பது இந்தியாவில், மேகாலயா மாநிலத்தில் சமீபத்தில் கண்டுபிடிக்கப்பட்ட மீன் இனமாகும்மேகாலயா, இந்தியா. இது கடல் மட்டத்திலிருந்து சுமார் 4,000 அடி (1,200 மீ) ஆழத்தில் வாழ்கிறது. இவைகள் 10 சென்டிமீட்டர் (3.9 in) வரை வளரும்.
பிற இணைப்புகள்
பகுப்பு:வேலூர் மாவட்ட ஆசிரியர்கள் தொடங்கிய கட்டுரைகள்
ஜெஸ்வின் ஆல்ட்ரின்
ஜெஸ்வின் ஆல்ட்ரின் (Jeswin Aldrin) என்பவர் ஒரு இந்திய நீளம் தாண்டுதல் வீரர் ஆவார். இவர் நீளம் தாண்டுதலில் 8.42 மீட்டர் நீளம் தாண்டி தேசிய சாதனை படைத்துள்ளார்.
தனிப்பட்ட தகவல்
இவர் ஒரு கிறித்தவக் குடும்பத்தில் இருந்து வந்தவர். இவரது பெற்றோர் ஜான்சன் ஐசக், எஸ்தர் செல்வ ராணி  ஆகியோராவர். இவருக்கு ஜெர்வின் ஐசக், ஜாய்வின் ஜோசப் ஆகிய இரு தம்பிகளும், அட்ரியானா எஸ்கேஐ என்ற அக்காளும், ஃபிரான்சினா எஸ்கேஐ என்னும் தங்கையும் உண்டு.
தொழில்
இவர் 2022 உலக தடகள வாகையருக்கான நீளம் தாண்டுதல் போட்டியில் தகுதி பெற்றார். ஆனால் இறுதிப் போட்டிக்கு தகுதி பெறத் தவறினார். ஜெஸ்வின் ஆல்ட்ரின் 8.42 மீட்டர் தாண்டி குதித்து தேசிய சாதனை படைத்துள்ளார். 2023 துவக்கத்தில் ஆசிய உள்ளரங்கத் தடகள வாகையர் போட்டியில் வெள்ளிப்பதக்கம் பெற்றார். 2023 மார்ச்சில் பெல்லாரியில் நடைபெற்ற இரண்டாவது இந்திய ஓபன் ஜான்ஸ் தொடர் நீளம் தாண்டுதலில் என். சிறீசங்கரிடமிருந்து தேசிய சாதனையைத் தன்வசப்படுத்தினார்.
வெளி இணைப்புகள்
பகுப்பு:வாழும் நபர்கள் பகுப்பு:2001 பிறப்புகள் பகுப்பு:தமிழக விளையாட்டு வீரர்கள் பகுப்பு:தூத்துக்குடி மாவட்ட நபர்கள்
நெல்லின் ஊர்
நெல்லின் ஊர் சங்ககாலத்துத் துறைமுகங்களில் ஒன்று. இது பெரிப்ளஸ் குறிப்பு நூல் பத்தி 54-ல் 'நெல்சிந்தா' எனக் குறிப்பிடப்பட்டுள்ளது. இது தமிழகதின் மேற்குக் கடலோரத் துறைமுகங்களில் ஒன்று.
அடிக்குறிப்பு
பகுப்பு:சங்க கால ஊர்கள் பகுப்பு:பாண்டியர் துறைமுகங்கள்
பா. கல்யாணசுந்தரம்
'''பா. கல்யாணசுந்தரம்' (B. Kalyanasundaram'')(பிறப்பு: ஆகஸ்ட் 12, 1947) என்பவர் இந்திய முன்னாள் முதல் தர துடுப்பாட்ட வீரர் ஆவார். இவர் தமிழ்நாடு மற்றும் கேரளாவைப் பிரதிநிதித்துவப்படுத்தினார். பின்னர் தமிழ்நாடு துடுப்பாட்டச் சங்கத்தின் தேர்வாளராகவும், சென்னை சூப்பர் கிங்ஸ் இயக்குநராகவும் பணியாற்றினார்.
வாழ்க்கை மற்றும் தொழில்
கல்யாணசுந்தரம் ஆகஸ்ட் 12, 1947 அன்று தஞ்சாவூர் மாவட்டம் கும்பகோணத்தில் பிறந்தார். வலது கை நடுத்தர வேகப் பந்து வீச்சாளரான இவர் 1966/67 பருவத்தில் கேரளாவுடன் தனது வாழ்க்கையைத் தொடங்கினார். இவர் தனது மூன்றாவது முதல் வகுப்பு போட்டியில் ஐதராபாத்திற்கு எதிராக 4/49 மற்றும் 6/58 என்ற புள்ளிகளுடன் எனப் பத்து விக்கெட்டுகளை வீழ்த்தினார். இவர் இரண்டு பருவங்களுக்குப் பிறகுத் தனது சொந்த மாநில அணியான தமிழகத்திற்கு மாறி பத்து வருடங்கள் விளையாடினார். 1972–73 ரஞ்சி கோப்பையில் இரண்டாம் இடத்தைப் பிடித்த தமிழ்நாடு அணியின் ஓர் பகுதியாக இருந்தார். பம்பாய்க்கு எதிரான இறுதிப் போட்டியில் இவர் மூன்று தொடர் விக்கெட்டுகளை எடுத்த இவர், ரஞ்சி இறுதிப்போட்டியில் தொடர்ந்து மூன்று விக்கெட் எடுத்த முதல் பந்து வீச்சாளர் என்ற பெருமையைப் பெற்றார். இவர் மொத்தம் 51 முதல் தரப் போட்டிகளில் விளையாடி 147 விக்கெட்டுகளை (சராசரியாக 20) வீழ்த்தினார்.
கல்யாணசுந்தரம் தனது துடுப்பாட்ட ஓய்விற்குப்பின் தமிழ்நாடு துடுப்பாட்டச் சங்கத்தின் தேர்வாளராக ஆனார். 2009ஆம் ஆண்டில் அணியின் மூத்த தேர்வாளர்களின் தலைவராக வருவதற்கு முன்பு, 17 வயதுக்குட்பட்ட மற்றும் 19 வயதுக்குட்பட்ட தேர்வுக் குழுவின் தலைவராக பணியாற்றினார். இவருக்குப் பதிலாக 2014ஆம் ஆண்டில் ஸ்ரீதரன் சரத் நியமிக்கப்பட்டார். 2015ஆம் ஆண்டில், இவர் சென்னை சூப்பர் கிங்ஸ் இயக்குநராக நியமிக்கப்பட்டா. 2009 மற்றும் 2013க்கு இடையில், உள்நாட்டு துடுப்பாட்ட போட்டிகளில் போட்டி நடுவராக பணியாற்றினார்.
வெளி இணைப்புகள்
பகுப்பு:தஞ்சாவூர் மாவட்ட நபர்கள் பகுப்பு:தமிழ்நாடு துடுப்பாட்டக்காரர்கள் பகுப்பு:இந்தியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1947 பிறப்புகள்
மாரமண்
thumb| மராமண் மாநாடு thumb| மராமண் மாநாட்டு நிகழ்வு thumb| சுற்றுச்சூழல் காப்பு முயற்சி thumb| திருவிழாவிற்கான கடைகள் இடது|thumb| கடைகளின் மற்றொரு கோணம் மாரமண் (Maramon) என்பது இந்தியாவின், கேரள மாநிலத்தில் உள்ள கோழஞ்சேரி நகரத்திற்கு எதிரே திருவல்லா வட்டத்தில் பம்பை ஆற்றின் கரையில் உள்ள ஒரு சிறிய நகரமாகும். இது திருவல்லா நகரிலிருந்து 16 கி.மீ. தொலைவில் உள்ளது.
மாரமண் மாநாடு
ஆசியாவின் மிகப்பெரிய கிறிஸ்தவ மாநாடான மாரமண் மாநாட்டின் காரணமாக இந்த ஊர் பிரபலமானது. மாரமண் மார் தோமா சிரிய தேவாலயத்தின் பிறப்பிடம் என்று கூறப்படுகிறது.
கிராமங்கள்
பின்வரும் கிராமங்கள் மாரமண்ணின் ஒரு பகுதியாக உள்ளன: -
போக்குவரத்து
'''டி.கே. சாலை''' ( திருவல்லா - பத்தனம்திட்டா - கும்பா சாலை / மா.நெ -07) நகரத்தை மற்ற முக்கிய நகரங்களுடன் இணைக்கிறது. அருகிலுள்ள தொடருந்து நிலையம் செங்கனூர் (14)  கி.மீ). அருகிலுள்ள வானூர் நிலையங்கள் கொச்சி பன்னாட்டு வானூர்தி நிலையம் மற்றும் திருவனந்தபுரம் பன்னாட்டு வானூர்தி நிலையம்.
மதன பாலர்
மதன பாலர் (ஆட்சி காலம் கி.பி.1144 - 1162 ) என்வர் இந்தியத் துணைக்கட்டத்தின் வங்க பகுதியை ஆட்சி புாிந்த பாலப் பேரரசின்  அரசர் ஆவார். இவர்  மூன்றாம் கோபாலாவுக்கு அடுத்து ஆட்சிக்கு வந்தவராவார். மேலும் இவர்  பாலப் பேரரசின் 18 ஆவது மற்றும்  கடைசி மன்னராக கருதப்படுகிறாா். இவா் மொத்தம் 18 ஆண்டுகள் ஆட்சி  புாிந்தாா். இவருக்கு பின் கோவிந்த பாலர் ஆட்சிக்கு வந்ததாக கருதப்படுகிறது. இருந்தாலும் இவரின் மரபு கேள்விக்குறியாதாக உள்ளது.
குறிப்புகள்
பகுப்பு:வங்காளதேச வரலாறு பகுப்பு:மேற்கு வங்காளத்தின் வரலாறு
கொல்லனூர் ஊராட்சி
கொல்லனூர் ஊராட்சி (Kollanur Gram Panchayat), தமிழ்நாட்டின் திருவள்ளூர் மாவட்டத்தில் உள்ள கும்மிடிப்பூண்டி வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1196 ஆகும். இவர்களில் பெண்கள் 604 பேரும் ஆண்கள் 592 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தெற்கு ஆளுநரகம்
தெற்கு கவர்னரேட் (Southern Governorate, المحافظة الجنوبية   ) என்பது பகுரைனின் நான்கு ஆளுநரகங்களில் பரப்பளவில் மிகப் பெரியதும், மக்கள் தொகையில் (91,450) மிகச்சிறிய மாகாணமும் ஆகும். இதில் பகுரைனின் பழைய நகராட்சிகளின் பகுதிகளான - அல் மிந்தாக்கா அல் கர்பியா, அர் ரிஃபா வா அல் மிந்தாக்கா அல் ஜானுபியா, ஜுசூர் ஹவார் (ஹவார் தீவுகள்) ஆகியவை அடங்கும். இது பஹ்ரைனின் பிராந்தியங்களில் மிகக் குறைந்த மக்கள் தொகை கொண்டது.
தெற்கு ஆளுநரகத்தின் ஆளுநரான ஷேக் கலீஃபா பின் அலி அல்-கலீஃபா (பி. 1993) ஆவார். இவர் பிரதமர் இளவரசர் கலீஃபா பின் சல்மான் அல் கலீஃபாவின் பேரனும், துணை பிரதம மந்திரி ஷேக் அலி பின் கலீஃபா அல் கலீஃபாவின் மகனும் ஆவார்.
குறிப்புகள்
பகுப்பு:பகுரைனின் ஆளுநரகங்கள் பகுப்பு:அரபு மொழி வார்த்தைகளைக் கொண்ட கட்டுரைகள்
பதிமுகம்
பதிமுகம் (அ) பதாங்கம் என்று அறியப்படும் இத்தாவரத்தின் அறிவியற் பெயர் செசல்பானியா சப்பான் (Caesalpinia sappan) என்பதாகும். இதன் வேறுப்பெயர்களாக சப்பாங்கம், சப்பான் மரம், கிழக்கிந்திய செம்மரம், சாயக்கட்டா ஆகியன. இது சிசல்பினேசியக் குடும்பத்தைச் சார்ந்த செந்நிறச் சாயத்தைக் கொடுக்கும் தாவரமாகும். இதனை ஆங்கிலத்தில் சப்பான் என விளிக்கின்றனர். இது ஒரு பாரம்பரிய மருத்துவத் தாவரமாகும். இது இந்தியா மற்றும் பல ஆசிய நாடுகளில் இம்மரம் காணப்படுகிறது.
இதனை கொதிக்க வைத்த நீருடன் பதிமுகப் பட்டையை இடுவதன் மூலம் நீரின் நிறம் மாறுகிறது. இந்நீரைப் பருகும் பழக்கம் கேரளப் பகுதிகளில் பரவலாகக் காணப்படுகிறது. இம்மரத்தின் தோற்றம் குறித்து அறியப்படவில்லை ஆயினும் இவை தென்னிந்தியாவில் பரவலாகக் காணப்படுகிறது. இதனை ஆங்கிலத்தில் ஸப்பான்; மலையாளத்தில் சப்பாங்கம், பதிமுகம்; இந்தியில் வகும், வாக்கும்; கன்னடத்தில் சப்பான் மர எனவும் விளிக்கின்றனர்
வடிவப்பண்புகள்
இது ஒரு சிறிய வகை முள்ளினத்தைச் சார்ந்த மரமாகும். இது 6-9 மீ உயரமும், 15-25 செமீ விட்டமுள்ள தண்டையும் கிளைகளையும் உடைய மரமாகும். இலைகள் இருச்சிறகுகள் தோற்றமும்,சிற்றிலைகள் நீண்டும் காணப்படும். மலர்கள் மஞ்சள் நிறத்திலும், நல்ல மணமிக்கதாகவும் இருக்கின்றன.
மேற்கோள்
பகுப்பு:மரங்கள் பகுப்பு:மூலிகைகள் பகுப்பு:மெய்யிருவித்திலையிகள்
ஜார்ஜ் லாம்பேர்ட்
ஜார்ஜ் லாம்பேர்ட்  (George Lambert , பிறப்பு: மே 11 1919, இறப்பு: அக்டோபர் 30 1991),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 340 முதல்தர துடுப்பாட்டப் போட்டிகளில் கலந்து கொண்டுள்ளார். 1938-1960 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜார்ஜ் லாம்பேர்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1919 பிறப்புகள் பகுப்பு:1991 இறப்புகள் பகுப்பு:சாமர்செட் துடுப்பாட்டக்காரர்கள் பகுப்பு:கிலெளசெஸ்டர்சையர் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
மந்தாகினி (இராகம்)
மந்தாகினி முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
இலக்கணம்
இந்த இராகத்தில் சட்ஜம் (ச), சுத்த ரிசபம் (ரி1), சுத்த காந்தாரம் (க1), சுத்த மத்திமம் (ம1),சுத்த நிசாதம் (நி1),சட்ஜம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இதை "ஔடவ" இராகம் என்பர்.
பகுப்பு:கனகாங்கியின் ஜன்னிய இராகங்கள்
அர்ச்சனா சந்தோக்
அர்ச்சனா சந்தோக் (Archana Chandhoke) ஓர் இந்தியத் தொலைக்காட்சி தொகுப்பாளர் ஆவார். இவர் முதன்மையாக தமிழ் உண்மைநிலை நிகழ்ச்சி களை தொகுத்து வழங்கி வருகிறார்.
தொலைக்காட்சி
சென்னையைச் சேர்ந்த அர்ச்சனா செப்டம்பர் 1999இல், கல்லூரியில் படிக்கும் போது ஜெயா தொலைக்காட்சியில் ஆங்கில செய்திகளில் செய்தி வாசிப்பாளராக தனது வாழ்க்கையைத் தொடங்கினார். பின்னர் இவர் சன் தொலைக்காட்சிக்குச் சென்றார். அங்கு, 'இளமை புதுமை', 'நகைச்சுவை நேரம்' போன்ற நிகழ்ச்சிகளை தொகுத்து வழங்கினார். மே 2007 இல், சன் தொலைக்காட்சியை விட்டு விலகி தனது குடும்பக் கடமைகளுக்கு முன்னுரிமை அளித்தார்.
இரண்டு வருட இடைவெளிக்குப் பிறகு, இவர் 2009இல் விஜய் தொலைக்காட்சியில் சேர்ந்து, 2013 ஆம் ஆண்டு வரை 'நம்ம வீட்டு கல்யாணம்' என்ற நிகழ்ச்சியைத் தொகுத்து வழங்கினார். செப்டம்பர் 2015 இல், ஜீ தமிழ் தொலைக்காட்சி நிறுவனம் 'அதிஷ்ட லட்சுமி' என்ற நிகழ்ச்சியை வழங்க இவரை அணுகியது. அடுத்த ஆண்டு, ஜூனியர் சூப்பர் ஸ்டார்ஸ் என்ற குழந்தைகள் போட்டித் திறமையை வெளிபடுத்தும் உண்மைநிலைநிகழ்ச்சியின் நடுவராக பாக்யராஜ் ,குஷ்பூ ஆகியோருடன் தோன்றினார்.
2020 ஆம் ஆண்டில், அர்ச்சனா பிக்பாஸில் சிறப்பு நுழைவுப் போட்டியாளராக நுழைந்தார். நிகழ்ச்சியில் தனது நடத்தைக்காக இவர் பார்வையாளர்களிடமிருந்து விமர்சனங்களைப் பெற்றார். நிகழ்ச்சியில் இவர் தொடர்ந்து செயல்பட்டதைத் தொடர்ந்து, மீண்டும் விஜய் தொலைக்காட்சியுடன் சேர்ந்து பல்வேறு உண்மைநிலை நிகழ்ச்சிகளைத் தொகுத்து வழங்கினார்.
திரைப்படங்கள்
அர்ச்சனா தமிழ் மொழிப் படங்களிலும் நடிகையாக பணியாற்றியுள்ளார். பெரும்பாலும் நகைச்சுவை வேடங்களை சித்தரிக்கிறார். என் வழி தனி வழி (2015) என்ற அதிரடி திரைப்படத்தின் மூலம் இவர் முதன்முதலில் தோன்றினார். தொழிலதிபர் ஆர்.கே. வெளியிட்ட படத்தின் இசை வெளியீட்டு விழாவில் போது, இவரை மேடையில் நடிகர் ராதாரவி எதிர்கொண்டார். அவரை மரியாதையுடன் அழைக்கத் தவறிவிட்டதாக உணர்ந்தார். ஆர்.கே பின்னர் இவரை தனது வைகை எக்ஸ்பிரஸ் (2017) என்ற அடுத்த படத்தில் மற்றொரு சிறிய பாத்திரத்தில் நடிக்க வைத்தார்.
"ஏன்டா தலையில் உள்ள வெண்ணை வைக்கல" (2018) படத்தில் இவரது தோற்றம் யோகி பாபு சித்தரித்த கதாபாத்திரத்தை காதலித்து ஏமாற்றும் மனைவியாக இவரது அம்சத்தைக் கண்டது. ஒரு விமர்சகர் அந்தக் காட்சிகள் "வயது வந்தோருக்கான உள்ளடக்கம் அதிகம். ஆனாலும் ஒரு புன்னகையைத் தூண்டுகிறது" என்று குறிப்பிட்டார். இவர் அடுத்து வெளியாகவுள்ள "டாக்டர்" (2021) படத்தில் நடித்து வருகிறார். அந்தப் படத்தில் தனது மகள் சாராவுடன் துணை வேடத்தில் நடிக்கிறார்.
சொந்த வாழ்க்கை
அர்ச்சனா, இராகேஷ் லால் சந்தோக் - நிர்மலா லால் தம்பதியினருக்கு சென்னையில் பிறந்தார். இவருக்கு அனிதா என்ற ஒரு தங்கை உள்ளார். இவர் சென்னை கோபாலபுரத்தில் உள்ள டிஏவி மூத்தோர் மேல்நிலைப் பள்ளியில் பயின்றார். 1999இல் பள்ளிப் படிப்பை முடித்த பிறகு, அர்ச்சனா எத்திராஜ் மகளிர் கல்லூரியில் நிறுவனச் செயலாளராகப் பட்டம் பெற்றார். பின்னர் எம். ஓ. பி. வைணவ மகளிர் கல்லூரியில் தொடர்புத் துறையில் முதுகலைப் பட்டம் பெற்றார். இவர் இந்திய கடற்படையில் பணியாற்றும் தளபதி வினீத் முத்துகிருஷ்ணனை மே 2004 இல் திருமணம் செய்து கொண்டார். இந்த தம்பதியருக்கு சாரா என்ற மகள் மே 2007 இல் பிறந்தார்.
இயற்பியலறிஞர்
இயற்பியலறிஞர் (Physicist)என்பவர் இயற்பியல் என்ற துறையில் நிபுணர் ஆவர். இயற்பியல் என்பது பொருளியல் அண்டத்தின் அனைத்து நீட்டல் அளவுறை கால அளவுறைகளிலும் பொருளுக்கும் ஆற்றலுக்கும் இடையே ஏற்படும் ஊடாட்டங்களையும் அடக்கிய அறிவியற்றுறை ஆகும். எனவே இயற்பியலறிஞர்கள் பொதுவாகவே நிகழ்பாடுகளின் அடிமூலமான இறுதிக் காரணத்தைக் கண்டறிவதில் ஈடுபாடுள்ளவர்கள்; மேலும் தங்கள் புரிதலைக் கணிதவழியாகக் கட்டமைப்பர்.
இயற்பியலறிஞர்கள் அனைத்து நீட்டல் அளவுறைகளையும் எட்டியபடியான அகன்ற ஆய்வுப்புலங்களில் ஆய்வுப்பணி புரிவர்: அணுவக இயற்பியல், அணுத்துகளியற்பியல் என்று தொடங்கி உயிரியலியற்பியல் என்றெல்லாந் தாண்டி அண்டம் முழுதையும் உள்ளடக்கிய அண்டவியல் அளவுறை வரைக்கும் என்று அந்த ஆய்வுப்புலங்களின் அகவை எட்டும். இயற்பியலறிஞர்கள் இருவகைப்படுவர்: பொருளியல் நிகழ்பாட்டுக் கவனிப்பிலும் சோதனைப் பகுப்பாய்விலும் ஈடுபடும் சோதனை இயற்பியலறிஞர்கள் என்றும் இயற்கை நிகழ்பாடுகளின் காரணங்காணல், விளக்கம், கணிப்பு ஆகிய நோக்கங்களோடு பொருளியல் அமையங்களுக்குக் கணித அந்தாயங்களை அமைப்பதில் ஈடுபடும் கோட்பாட்டியல் இயற்பியலறிஞர்கள் என்றும் இருவகையினர்.
மேற்கோள்கள்
பகுப்பு:இயற்பியலாளர்கள்
அலெக்சாந்தர்
அலெக்சாந்தர் அல்லது அலெக்சாண்டர் (Alexander,, ) என்பது பொதுவாக பேரரசர் மகா அலெக்சாந்தரைக் குறிக்கும்.
வேறு
பகுப்பு:பெயர்கள்
41
41 (XLI) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது ஞாயிற்றுக்கிழமையில் ஆரம்பமானது.
நாற்காட்டி
பகுப்பு:41 பகுப்பு:40கள்
மேற்கோள்கள்
40er
டாக்டர் ஏ.பி.ஜே அப்துல் கலாம் அரசு கல்லூரி
டாக்டர் ஏ.பி.ஜே அப்துல் கலாம் அரசு கல்லூரி, 2014 ஆம் ஆண்டில் நிறுவப்பட்டது, இது ராஜார்ஹட் கல்லூரி என்று அழைக்கப்படுகிறது. இது கொல்கத்தாவில் உள்ள நியூ டவுனில் உள்ள அரசுக் கல்லூரி,  கலை மற்றும் அறிவியல் இளங்கலை படிப்புகள் வழங்குகிறது. இது மேற்கு வங்க மாநில பல்கலைக்கழகத்துடன் இணைக்கப்பட்டுள்ளது.
மேற்கோள்கள்
பகுப்பு:குறுங்கட்டுரைகள் பகுப்பு:பல்கலைக்கழகங்களும் கல்லூரிகளும் பகுப்பு:2015-இல் உருவாக்கப்பட்ட அமைப்புகள்
நெய்தலங்கானல்
நெய்தலங்கானல் என்பது புகார் நகரப்பகுதி. சோழ அரசன் இளஞ்சேட் சென்னி ‘நெய்தலங்கானல் இளஞ்சேட்சென்னி’ என்று அடைமொழியுடன் குறிப்பிடப்படுகிறான்.
திருச்சி மாவட்டம் குளித்தலைப் பகுதியில் நெய்தலூர் என்னும் பெயர் கொண்ட ஊர் உள்ளது. இந்த நெய்தலூரே சங்ககாலத்து நெய்தலூர் எனக் கொள்வதற்குத் தடையாக உள்ள சொல் 'கானல்'. கானல் என்பது கடற்கரையைக் குறிக்கும். எனவே நெய்தலங்கானல் என்பது புகார் நகரப்பகுதி எனக் கொள்வது பொருத்தமானது.
இந்த ஊரை (குளித்தலையை)த் தலைநகராகக் கொண்டுதான் இளஞ்சேட்சென்னி ஆட்சிபுரிந்துவந்தான் எனக் கொள்வது ஒருபுறம் இருக்கப் புகார் நிலப் பகுதியான நெய்தலங்கானல் பகுதி அரசனே இந்த இளஞ்சேட்சென்னி எனக் கொள்வது பொருத்தமானது.
போர்வை என்னும் ஊரை (பேட்டைவாய்த்தலையை)த் தலைநகராகக் கொண்டு ஆண்டவன் போர்வைக்கோப்பெருநற்கிள்ளி என்பதனை நினைவில் கொண்டுதான் குளித்தலை நெய்தலூர் இங்கு எண்ணிப் பார்க்கப்பட்டது.
நெய்தலங்கானல் இளஞ்சேட்சென்னியை ஊன்பொதி பசுங்குடையார் என்னும் புலவர் பாடியுள்ளார்.
பகுப்பு:சங்க கால ஊர்கள்
ஐதராபாத்து பல்கலைக்கழகம்
ஐதராபாத்து பல்கலைக்கழகம் (University of Hyderabad,హైదరాబాద్ విశ్వవిద్యాలయము; சர்வதேச சமசுகிருத ரோமனாக்க அரிச்சுவடி: ஹதராபாது விஸ்வவித்யாலயமு), அல்லது ஐதராபாத்து நடுவண் பல்கலைக்கழகம் (Hyderabad Central University) தெலுங்கானாவின் ஐதராபாத்தில் அமைந்துள்ள பொது ஆராய்ச்சி பல்கலைக்கழகமாகும்.
1974இல் நிறுவப்பட்ட இப்பல்கலைக்கழகம் பெரும்பாலும் வளாகத்தில் தங்கி படிக்குமாறு அமைக்கப்பட்டுள்ளது; பல்வேறு துறைகளில் 400 ஆசிரியர்களும் 5,000 மாணவர்களும் இருக்கின்றனர். தெலுங்கானா மாநில ஆளுநர் பல்கலைக்கழகத்தின் பதவிசார் முதன்மை முகவராகவும் (ரெக்டர்) இந்தியக் குடியரசுத் தலைவர் பல்கலைக்கழகத்தின் வருநராகவும் (விசிட்டர்) உள்ளனர்.
தனித் தெலுங்கானா போராட்டத்தை அடுத்து 1973இல் ஏற்பட்ட உடன்பாட்டின் ஆறு-புள்ளி சூத்திரத்தின்படி இந்தப் பல்கலைக்கழகம் நிறுவப்பட்டுள்ளது. இதன் முதல் துணை வேந்தராக பனாரசு இந்து பல்கலைக்கழகத்தின் கரிம வேதியியியலாளர் குர்பக்சு சிங் 1974 முதல் 1979 வரை பணியாற்றினார். இதன் முதல் வேந்தராக பி.டி. ஜட்டி பொறுப்பிலிருந்தார்.
ஐதராபாத்து பல்கலைக்கழகம் நாட்டின் முதன்மை கல்வி நிறுவனங்களில் ஒன்றாக, சவகர்லால் நேரு பல்கலைக்கழகம், தில்லி பல்கலைக்கழகம் மற்றும் இந்தியத் தொழினுட்பக் கழகங்களுக்கு இணையாக, கருதப்படுகின்றது. இந்தியாவின் முதல் பத்து பல்கலைக்கழகங்களில் ஒன்றாக, குறிப்பாக ஆராய்ச்சிக்கு, தொடர்ந்து மதிப்பிடப்பட்டு வருகின்றது. சனவரி 2015இல், இந்தியக் குடியரசுத் தலைவரால் சிறந்த நடுவண் பல்கலைக்கழகங்களுக்கு வழங்கப்படும் வருநர் விருது ஐதராபாத்து பல்கலைக்கழகத்திற்கு கிடைத்துள்ளது.
இந்தப் பல்கலைக்கழகம் காச்சிபௌலியில் கிட்டத்தட்ட 2300 ஏக்கர் பரப்பளவில் அமைந்துள்ளது. இந்த வளாகத்தில் தாவரவகைகளும் விலங்கினங்களும் மிகுந்துள்ளன; 734 வகை தாவரங்களும் பத்துவகை பாலூட்டிகளும் பதினைந்து வகை ஊர்வனவும் 159 வகை பறவைகளும் உள்ளன.
வெளி இணைப்புகள்
பகுப்பு:ஐதராபாத்து பகுப்பு:இந்திய நடுவண் பல்கலைக்கழகங்கள் பகுப்பு:தெலங்காணாவில் கல்வி
சன் குடும்பம் விருதுகள்
சன் குடும்பம் விருதுகள் ச‌ன் குடு‌ம்ப‌ம் ‌விருதுகளு‌க்கு‌ரியவ‌ர்களை, பா‌ர்வையாள‌ர்க‌ள் தே‌ர்‌ந்தெடு‌க்கு‌ம் ‌நிக‌ழ்‌ச்‌சி ஆகும். இந்த விருது நிகழ்ச்சி 2010ம் ஆண்டு சன் குழுமத்தால் துவங்கப்பட ஒரு சின்னத்திரை விருது நிகச்சி ஆகும்.
இ‌ந்த ‌விருது வழ‌ங்கு‌ம் ‌நி‌க‌ழ்‌ச்‌சியை ச‌ன் குடு‌ம்ப‌ம் ‌விருதுக‌ள் எ‌ன்ற பெய‌‌ரி‌ல் நட‌த்த‌விரு‌க்‌கிறது. ‌சிற‌ந்த நடிக‌ர், நடிகை, ‌வி‌ல்ல‌ன் என 12 ‌பி‌ரிவுக‌ளி‌ல் ‌விருது‌க்கு‌ரியவ‌ர்களை, ச‌ன் டி‌வி பா‌ர்வையாள‌ர்க‌ள் தே‌ர்‌ந்தெடு‌க்‌கிறா‌ர்க‌ள்.
சன் குடும்பம் விருதுகள் 2010
2009ஆ‌ம் ஆ‌ண்டு ஜனவ‌ரி முத‌ல் டி‌ச‌ம்ப‌ர் வரை, ச‌ன் டி‌வி‌யி‌ல் ஒ‌ளிபர‌ப்பான தொட‌ர்க‌ளி‌ல் ‌சிற‌ப்பாக நடி‌த்தவ‌ர்களு‌க்கு வழங்கப்படும் விருது ஆகும். சன் குடும்பம் விருதுகள் 2010 இ‌ந்‌நிக‌ழ்‌ச்‌சியை ‌திரை‌ப்பட நடிகை க‌ஸ்தூ‌ரி தொகு‌த்து வழங்கி உ‌ள்ளா‌ர். ‌நி‌க‌ழ்‌ச்‌சி‌யி‌ல் ‌‌சில தொட‌ர்க‌ளி‌ன் கா‌ட்‌சிக‌ள் ஒ‌ளிபர‌ப்பா‌கு‌ம். அவ‌ற்றை‌ப் பா‌ர்‌த்து அ‌தி‌ல் ‌சிற‌ந்தவ‌ர்க‌ள் யா‌ர் எ‌ன்று பா‌ர்வையாள‌ர்க‌ள் தே‌ர்‌‌ந்தெடு‌த்து எ‌ஸ்.எ‌ம்.எ‌ஸ். மூல‌ம் அனு‌ப்ப வே‌ண்டு‌ம்.
இதை‌த் த‌விர ‌சிற‌ந்த இய‌க்குந‌ர், ‌சிற‌ந்த வசனக‌ர்‌த்தா உ‌ட்பட தொ‌ழி‌ல்நு‌‌ட்ப‌ப் ‌பி‌ரி‌வினரு‌க்கு‌ம் நடுவ‌ர்க‌ள் மூல‌ம் ‌தே‌ர்‌ந்தெடு‌க்க‌ப்ப‌ட்டு ‌விருதுக‌ள் வழ‌ங்க‌ப்பபட்டன.
சன் குடும்பம் விருதுகள் 2012
சன் குடும்பம் விருதுகள் 2012 முழுக்க முழுக்க பெண்களை கவுரவிக்கும் விழாவாக இது நடத்தப்பட்டது. சன் டி.வியில் நாள்தோறும் காலை முதல் இரவு வரை ஒளிபரப்பாகி வரும் தொடர்கள், அதில் நடித்த சிறந்த கலைஞர்கள், தொழில்நுட்ப கலைஞர்களை தேர்வு செய்து விருது கள் வழங்கப்பட்டன. சன் டிவியுடன் நீண்ட நாட்களாகப் பணியாற்றிய கலைஞர்கள் மற்றும் தொடர்களின் தயாரிப்பாளர்களுக்கும் சிறப்பு விருதுகள் வழங்கப்பட்டன.
சன் குடும்பம் விருதுகள் 2018
சன் குடும்பம் விருதுகள் 2018 முழுக்க முழுக்க பெண்களை கவுரவிக்கும் விழாவாக இது நடத்தப்பட்டது. சன் டி.வியில் நாள்தோறும் காலை முதல் இரவு வரை ஒளிபரப்பாகி வரும் தொடர்கள், அதில் நடித்த சிறந்த கலைஞர்கள், தொழில்நுட்ப கலைஞர்களை தேர்வு செய்து விருது கள் வழங்கப்பட்டன. சன் டிவியுடன் நீண்ட நாட்களாகப் பணியாற்றிய கலைஞர்கள் மற்றும் தொடர்களின் தயாரிப்பாளர்களுக்கும் சிறப்பு விருதுகள் வழங்கப்பட்டன.
தயாரிப்பாளர்களுக்கான விருதுகள்
பகுப்பு:சன் குழுமம் பகுப்பு:சன் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி விருதுகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2010 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:2010 இல் தொலைக்காட்சி விருதுகள்
1,3,5-டிரையாக்சேன்
1,3,5- டிரையாக்சேன் (1,3,5-Trioxane) என்பது C3H6O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டிரையாக்சேன் அல்லது டிரையாக்சின் அல்லது மூவாக்சேன் என்ற பெயர்களாலும் இதை அழைக்கலாம். குளோரோபார்ம் போன்ற வாசனையுடன் வெண்மை நிறத்தில் ஒரு திண்மமாக டிரையாக்சேன் காணப்படுகிறது. பார்மால்டிகைடின் நிலையான வளைய முப்படியாகவும் டிரையாக்சேனின் மூன்று மாற்றியன்களில் ஒன்றாகவும் இது கருதப்படுகிறது. டிரையாக்சேன் மூலக்கூற்று கட்டமைப்பு ஆறு உறுப்பு வளையமாக அமைந்துள்ளது. மூன்று கார்பன் அணுக்களும் மூன்று ஆக்சிசன் அணுக்களும் ஒன்று விட்டு ஒன்றாக மாறிமாறி இடம்பெற்றுள்ளன. இதனால் பார்மால்டிகைடு வளைய முப்படியாதல் மூலம் 1,3,5-டிரையாக்சேனைக் கொடுக்கிறது.
தயாரிப்பு
அமில வினையூக்கிகளைப் பயன்படுத்தி பார்மால்டிகைடை முப்படியாக்கம் செய்து டிரையாக்சேனைத் தயாரிக்கிறார்கள். அடர்த்தியான நீரிய கரைசலில் வினை நடைபெறுகிறது. விளைபொருள் கரைப்பானைக் கொண்டு பிரித்தெடுக்கப்படுகிறது. வினை வழிமுறை கீழே கொடுக்கப்படுகிறது.
பயன்கள்
பாலியாக்சிமெத்திலீன் நெகிழிகளுக்காக டிரையாக்சேன் முக்கியமாக பயன்படுத்தப்படுகிறது. மொத்தமாக உற்பத்தி செய்யப்படும் டிரையாக்சேனில் ஆண்டுக்கு ஒரு மில்லியன் டன் அளவு இதற்காகப் பயன்படுத்தப்படுகிறது. பார்மால்டிகைடை வெளியீட்டுப்  பயன்படுத்தும் போக்கைப் பிற பயன்பாடுகள் தெரிவிக்கின்றன. இதனடிப்படையில் இதை மர, நெசவுத் தொழிலில் ஒரு சேர்ப்பியாகப் பன்படுத்துகிறார்கள். டிரையாக்சேனை எக்சமீனுடன் இணைத்து சமையல் எரிபொருளாகப் பயன்படுத்தப்படுகிறார்கள். ஆய்வகங்களில் பார்மால்டிகைடின் நீரிலி மூலமாக டிரையாக்சேன் பயன்படுகிறது.
மேற்கோள்கள்
பகுப்பு:அசிட்டால்கள் பகுப்பு:மூவாக்சேன்கள்
சங்கர் கோசு
பண்டிட் சங்கர் கோசு (Shankar Ghosh) (10 அக்டோபர் 1935 – 22 சனவரி 2016) இந்துஸ்தானி இசையின் பருகாபாத் கரானாவைச் (பாடும் பாணி) சேர்ந்த இந்திய கைம்முரசுக் கலைஞராவார். இவர் அவ்வப்போது இந்துஸ்தானி பாடகராகவும் இருந்தார். அதில் இவர் பாட்டியாலா கரானைவைப் பின்பற்றினார். இந்தியாவின் தேசிய இசை, நடனம் மற்றும் நாடக அகாடமியான சங்கீத நாடக அகாடமி, பயிற்சி பெற்ற கலைஞர்களுக்கு வழங்கப்படும் மிக உயர்ந்த இந்திய அங்கீகாரமான 1999-2000 சங்கீத நாடக அகாடமி விருது இவருக்கு வழங்கியது.
ஆரம்பகால வாழ்க்கையும் பயிற்சியும்
இவர் கொல்கத்தாவின் பண்டிட் கியான் பிரகாசு கோசின் கீழ் 1953 ஆம் ஆண்டில் பயிற்சி மேற்கொள்ளத் தொடங்கினார். இவர் கைம்முரசு குழுமங்களின் கருத்துக்கு முன்னோடியாக இருந்தார். இதில் பல கைம்முரசு கலைஞர்கள் ஒரே தாளங்களை வாசிக்கும் ஒரு பாரம்பரியம் இவரால் முன்வைக்கப்பட்டது.